ರಸ್ತೆಗಳು 
ಇಂಗ್ಲೆಂಡ್‌ನಲ್ಲಿ ಸಂಚಾರ ಪ್ರಮಾಣಗಳು ಹೆಚ್ಚಾಗಿ ರಸ್ತೆಗಳು ಕೆಟ್ಟುಹೋದಾಗ, "ಟರ್ನ್‌ಪೈಕ್ ಟ್ರಸ್ಟ್‌" (ಸುಂಕದಕಟ್ಟೆ ಟ್ರಸ್ಟ್‌)ಗಳ ಮೂಲಕ 1730 -1770ರ ನಡುವೆ ಸುಂಕ ತೆರುವ ರಸ್ತೆಗಳನ್ನು ನಿರ್ಮಿಸಲಾಯಿತು. ಟರ್ನ್‌ಪೈಕ್‌ಗಳನ್ನು ನಂತರ ಅಮೆರಿಕದಲ್ಲಿ ಕೂಡ ನಿರ್ಮಿಸಲಾಯಿತು. ಅವುಗಳನ್ನು ಸಾಮಾನ್ಯವಾಗಿ ಸರ್ಕಾರದ ಫ್ರಾಂಚಸಿ(ಅಧಿಕಾರ) ನೇತೃತ್ವದಲ್ಲಿ ಖಾಸಗಿ ಕಂಪೆನಿಗಳು ನಿರ್ಮಿಸುತ್ತವೆ. 

ನದಿಗಳು ಮತ್ತು ಕಾಲುವೆಗಳಲ್ಲಿ ಜಲಸಾರಿಗೆಯ ಮೂಲಕ U.S.ಗಡಿಯಿಂದ(ಅಪ್ಪಲಚಿಯನ್ ಪರ್ವತಗಳು ಮತ್ತು ಮಿಸ್ಸಿಸಿಪ್ಪಿ ನದಿ ನಡುವೆ)19ನೇ ಶತಮಾನದ ಆರಂಭದಲ್ಲಿ ಅನೇಕ ಕೃಷಿ ಉತ್ಪಾದನೆ ಸರಕುಗಳನ್ನು ಸಾಗಿಸಲಾಯಿತು. ಆದರೆ ಪರ್ವತಗಳಲ್ಲಿ ಕಿರುದಾರಿಗಳು ಅನುಕೂಲವನ್ನು ಹೊಂದಿತ್ತು.

ಫ್ರಾನ್ಸ್‌ನಲ್ಲಿ ಪೀರೇ-ಮೇರಿ-ಜೆರೋಂ ಟ್ರೆಸಗುಯೆಟ್ ಅವರು 1764ನೇ ವರ್ಷದಲ್ಲಿ ರಸ್ತೆ ನಿರ್ಮಾಣಕ್ಕೆ ಪ್ರಥಮ ವೈಜ್ಞಾನಿಕ ವಿಧಾನವನ್ನು ಸ್ಥಾಪಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ. ಇದು ದೊಡ್ಡ ಕಲ್ಲುಗಳ ಪದರವನ್ನು ಒಳಗೊಂಡಿದ್ದು, ಅದು ಸಣ್ಣ ಕಲ್ಲಿನ ಹರಳುಗಳಿಂದ ಮುಚ್ಚಿರುತ್ತದೆ. ಜಾನ್ ಲೌಡನ್ ಮೆಕಾಡಮ್ (1756–1836) ಪ್ರಥಮ ಆಧುನಿಕ ಹೆದ್ದಾರಿಗಳನ್ನು ವಿನ್ಯಾಸಗೊಳಿಸಿದರು ಮತ್ತು ಮಣ್ಣು ಮತ್ತು ಕಲ್ಲು ಒಟ್ಟುಗೂಡಿದ ದುಬಾರಿಯಲ್ಲದ ನೆಲೆಗಟ್ಟು ವಸ್ತುವನ್ನು ಅಭಿವೃದ್ಧಿಪಡಿಸಿದರು.(ಅದು ಮೆಕಾಡಮ್ ಎಂದು ಹೆಸರಾಗಿದೆ) 

ಕಾಲುವೆಗಳು 
ಯುರೋಪ್‌ನಲ್ಲಿ ವಿಶೇಷವಾಗಿ ಬ್ರಿಟನ್ ಮತ್ತು ಐರ್ಲೆಂಡ್‌ನಲ್ಲಿ, ನಂತರ ನವ ಅಮೆರಿಕ ಮತ್ತು ಕೆನಡಾದ ವಸಾಹತುಗಳಲ್ಲಿ, ಕೈಗಾರಿಕೆ ಕ್ರಾಂತಿಯ ಆರಂಭದ ಹಂತದ ಸಂದರ್ಭದಲ್ಲಿ ರೈಲುಮಾರ್ಗಗಳ ಅಭಿವೃದ್ಧಿಗೆ ಮುಂಚಿತವಾಗಿ ಒಳನಾಡಿನ ಕಾಲುವೆಗಳನ್ನು ನಿರ್ಮಿಸಲಾಯಿತು. ಬ್ರಿಟನ್‌ನಲ್ಲಿ 17760 ಮತ್ತು 1820ರ ನಡುವೆ ಸುಮಾರು 100ಕ್ಕಿಂತ ಹೆಚ್ಚು ಕಾಲುವೆಗಳನ್ನು ನಿರ್ಮಿಸಲಾಯಿತು. ಅಮೆರಿಕದಲ್ಲಿ, ಸಂಚಾರಯೋಗ್ಯ ಕಾಲುವೆಗಳು ಪ್ರತ್ಯೇಕ ಪ್ರದೇಶಗಳಿಗೆ ತಲುಪಿ ಜಗತ್ತಿನ ಆಚೆಗಿನ ಪ್ರದೇಶ ದೊಂದಿಗೆ ಸಂಪರ್ಕ ಕಲ್ಪಿಸಿತು. 

1825ರಲ್ಲಿ ಎರೀ ಕಾಲುವೆ82 ನೀರು ಏರಿಳಿಕೆ ಕಟ್ಟೆಗಳ ಉದ್ದದೊಂದಿಗೆ, ಜನಭರಿತ ಈಶಾನ್ಯದಿಂದ ಫಲವತ್ತಾದ ಗ್ರೇಟ್ ಪ್ಲೇನ್ಸ್‌(ಮಹಾ ಪ್ರಸ್ಥಭೂಮಿ)ವರೆಗೆ ಸಂಪರ್ಕವನ್ನು ತೆರೆಯಿತು. 19ನೇ ಶತಮಾನದಲ್ಲಿ ಕಾಲುವೆಗಳ ಉದ್ದವುನಿಂದ 4000ಕ್ಕಿಂತ ಹೆಚ್ಚು ಬೆಳೆಯಿತು. ಕೆನಡಾದ ಜತೆಗೂಡಿ ಜಟಿಲವಾದ ಜಾಲವು ಮಹಾ ಸರೋವರಗಳನ್ನು ಸಂಚಾರಯೋಗ್ಯವನ್ನಾಗಿಸಿತು. ಆದರೂ ಕೆಲವು ಕಾಲುವೆಗಳು ನಂತರ ಒಣಗಿ ಸಾರಿಗೆಗೆ ಕಾನೂನುಬದ್ಧ ಅನುಮತಿ ರೈಲುಮಾರ್ಗವಾಗಿ ಬಳಸಲಾಯಿತು. 

ರೈಲುಮಾರ್ಗ 
ಆರಂಭದ ರೈಲ್ವೆಗಳನ್ನು ಗಣಿಗಳಲ್ಲಿ ಅಥವಾ ಜಲಪಾತಗಳಿಗೆ ಉಪಮಾರ್ಗ ಕಲ್ಪಿಸಲು ಬಳಸಲಾಗುತ್ತಿತ್ತು ಮತ್ತು ಅವುಗಳನ್ನು ಕುದುರೆಗಳು ಅಥವಾ ಜನರು ಎಳೆಯುತ್ತಿದ್ದರು. 1811ರಲ್ಲಿ ಜಾನ್ ಬ್ಲೆಂಕಿನ್‌ಸಾಪ್ ಪ್ರಥಮ ಯಶಸ್ವಿ ಮತ್ತು ಪ್ರಾಯೋಗಿಕ ರೈಲ್ವೆ ಎಂಜಿನ್ ವಿನ್ಯಾಸಗೊಳಿಸಿದರು ಮತ್ತು ಮಿಡ್ಡಲ್‌ಟೌನ್ ಕೊಲೈರಿಯಿಂದ ಲೀಡ್ಸ್‌‍ವರೆಗೆ ಸಂಪರ್ಕ ಕಲ್ಪಿಸುವ ಮಾರ್ಗವನ್ನು ನಿರ್ಮಿಸಿದರು. ಲಿವರ್‌ಪೂಲ್ ಮತ್ತು ಮ್ಯಾಂಚೆಸ್ಟರ್ ರೈಲ್ವೆ 1826ರಲ್ಲಿ ಆರಂಭವಾದ ವಿಶ್ವದ ಪ್ರಥಮ "ಅಂತರನಗರ"ಮಾರ್ಗವಾಗಿದೆ. ನಂತರದ ವರ್ಷಗಳಲ್ಲಿ, ರೈಲ್ವೆ ಯುನೈಟೆಡ್ ಕಿಂಗ್ಡಮ್(ಬ್ರಿಟನ್)ದಾದ್ಯಂತ ವಿಸ್ತರಣೆಯಾಯಿತು ಮತ್ತು ಸರಿಸುಮಾರು ಒಂದು ಶತಮಾನದವರೆಗೆ ನೆಲ ಸಾರಿಗೆಯ ಪ್ರಧಾನ ಮಾರ್ಗವಾಯಿತು.

ಅಮೆರಿಕದಲ್ಲಿ 1826ರಲ್ಲಿ ಮಸಾಚುಸೆಟ್ಸ್‌ನ ಗ್ರಾನೈಟ್ ರೈಲ್ವೆ ಪ್ರಥಮ ವಾಣಿಜ್ಯ ರೈಲುಮಾರ್ಗವಾಗಿದ್ದು,ಸತತ ಕಾರ್ಯಾಚರಣೆಗಳ ಮೂಲಕ ಸಾರ್ವಜನಿಕ ಸಾರಿಗೆಯಾಗಿ ವಿಕಾಸ ಗೊಂಡಿತು. ಬಾಲ್ಟಿಮೋರ್ ಮತ್ತು ಓಹಿಯೊ 1830ರಲ್ಲಿ ಆರಂಭವಾಯಿತು ಮತ್ತು ಪ್ರಮುಖ ವ್ಯವಸ್ಥೆಯಾಗಿ ವಿಕಾಸಗೊಂಡ ಪ್ರಥಮ ಸಾರಿಗೆಯಾಗಿದೆ. 1869ರಲ್ಲಿ, ಸಾಂಕೇತಿಕ ವಾಗಿ ಮುಖ್ಯವಾದ ಅಂತರಖಂಡೀಯ ರೈಲುಮಾರ್ಗವನ್ನು ಅಮೆರಿಕದ ಉಟಾದ ಪ್ರೊಮಂಟರಿಯಲ್ಲಿ ಚಿನ್ನದ ಹೆಮ್ಮೊಳೆಯನ್ನು ಬಿಗಿಯುವ ಮೂಲಕ ಪೂರ್ತಿಗೊಳಿಸಲಾಯಿತು. 

ಟೆಲಿಗ್ರಾಫ್(ತಂತಿ ಸಮಾಚಾರ ವ್ಯವಸ್ಥೆ) ಸೇವೆ :
ಪ್ರಥಮ "ವಾಣಿಜ್ಯ" ವಿದ್ಯುತ್ ಟೆಲಿಗ್ರಾಫ್ ಮೊದಲಬಾರಿಗೆ ಯಶಸ್ವಿಯಾಗಿ ಲಂಡನ್‌ನ ಯೂಸ್ಟನ್ ಮತ್ತು ಕ್ಯಾಮ್ಡೆನ್ ಟೌನ್‌‍ನಲ್ಲಿ 1837ರ ಜುಲೈ 25ರಂದು ಯಶಸ್ವಿಯಾಗಿ ಪ್ರದರ್ಶಿಸಲಾಯಿತು. 

ಇದು ಗ್ರೇಟ್ ವೆಸ್ಟರ್ನ್ ರೈಲ್ವೆಯಲ್ಲಿ 1839ರ ಏಪ್ರಿಲ್ 9ರಂದು ಪ್ಯಾಡಿಂಗ್‌ಟನ್ ನಿಲ್ದಾಣದಿಂದ ವೆಸ್ಟ್ ಡ್ರೇಟನ್‌ವರೆಗೆ ದೂರದವರೆಗೆ ವಾಣಿಜ್ಯಕ ಬಳಕೆಗೆ ಪ್ರವೇಶಿಸಿತು. ಅಮೆರಿಕ ದಲ್ಲಿ, ಟೆಲಿಗ್ರಾಫ್ ವ್ಯವಸ್ಥೆಯನ್ನು ಸ್ಯಾಮ್ಯುಯಲ್ ಮಾರ್ಸ್ ಮತ್ತು ಆಲ್ಫ್ರೆಡ್ ವೈಲ್ ಅಭಿವೃದ್ಧಿಪಡಿಸಿದರು. 1844ರ ಮೇ 24ರಂದು, ತಮ್ಮ ಟೆಲಿಗ್ರಾಫ್‌ನ ಪ್ರಥಮ ಸಾರ್ವಜನಿಕ ಪ್ರದರ್ಶನವನ್ನು ವಾಷಿಂಗ್‌ಟನ್,D.C.ಯ U.S.ಕ್ಯಾಪಿಟಲ್‌ನಲ್ಲಿರುವ ಸುಪ್ರೀಂಕೋರ್ಟ್ ಚೇಂಬರ್‌ನಿಂದ ಬಾಲ್ಟಿಮೋರ್‌ನ B&O ರೈಲುಮಾರ್ಗದ ಹೊರ ಡಿಪೊ(ಈಗ B&O ರೈಲು ಮಾರ್ಗದ ಮ್ಯೂಸಿಯಂ)ಗೆ ಸಂದೇಶ ಕಳಿಸುವ ಮೂಲಕ ಮಾಡಿದರು. 

ನಂತರದ ಎರಡು ದಶಕಗಳಲ್ಲಿ ಮಾರ್ಸ್/ವೈಲ್ ಟೆಲಿಗ್ರಾಫ್ ವ್ಯವಸ್ಥೆಯನ್ನು ಶೀಘ್ರದಲ್ಲಿ ಅಳವಡಿಸಲಾಯಿತು. 1861ರ ಅಕ್ಟೋಬರ್ 24ರಂದು, ಪ್ರಥಮ ಅಂತರಖಂಡೀಯ ಟೆಲಿಗ್ರಾಫ್‌ ವ್ಯವಸ್ಥೆಯನ್ನು ಸ್ಥಾಪಿಸಲಾಯಿತು. ಪ್ರಥಮ ಯಶಸ್ವಿ ಅಂತರ ಅಟ್ಲಾಂಟಿಕ್ ಟೆಲಿಗ್ರಾಫ್ ಕೇಬಲ್ 1866ರ ಜುಲೈ 27ರಂದು ಪೂರ್ತಿಗೊಳಿಸಲಾಯಿತು ಮತ್ತು ಇದರಿಂದ ಅಂತರ ಅಟ್ಲಾಂಟಿಕ್ ಟೆಲಿಗ್ರಾಫ್ ಸಂಪರ್ಕಕ್ಕೆ ಮೊದಲ ಬಾರಿಗೆ ಅವಕಾಶ ಸಿಕ್ಕಿತು. ಯೂಸ್ಟನ್ ನಿಲ್ದಾಣದಲ್ಲಿ ಅದರ ಪ್ರಥಮ ಅಳವಡಿಕೆಯ 29 ವರ್ಷದೊಳಗೆ ಟೆಲಿಗ್ರಾಫ್ ಜಾಲವು ಸಾಗರಗಳನ್ನು ದಾಟಿ ಅಂಟಾರ್ಟಿಕ ಹೊರತು ಪಡಿಸಿ ಎಲ್ಲ ಖಂಡಗಳನ್ನು ದಾಟಿತು ಮತ್ತು ತಕ್ಷಣದ ಜಾಗತಿಕ ಸಂಪರ್ಕವನ್ನು ಪ್ರಥಮ ಬಾರಿಗೆ ಸಾಧ್ಯವಾಗಿಸಿತು.

ಒಡೆತನ ಮತ್ತು ಹಣಕಾಸು
ಮಾರ್ಕ್ಸ್‌ವಾದ
1700 ರಿಂದ 1870
ಪದದ ಇತಿಹಾಸ